LITURGI TIL VÅGE-ANDAGT

Her er et forslag til en fyraftensandagt. Supplér gerne med egne erfaringer og ideer.

**Tema:**

Fred, forfulgte kristne

**Materialer:**

Lys til globe

Lysglobe

Tændstikker

Ark med liturgien

**Aktører:**

Præst

Organist

4 bønnelæsere

Evt. gæst, der beretter

**Liturgi**

**Indgang:**

Præludium  
  
**Velkomst:**

Velkommen i kirken på denne internationale fredsdag, hvor FN opfordrer alle, der er i krig til at nedlægge deres våben, og hvor mange kristne og folk fra andre religioner over hele jorden våger over freden i bøn og gudstjeneste.

Vi tænker i dag på mennesker, der bliver forfulgt på grund af deres religion. Særligt tænker vi på de kristne menigheder i Irak, som lever med ufred hver dag, fordi de i deres hjemland, i deres eget samfund bliver diskrimineret og forfulgt pga deres tro.

 De har brug for, at vi i det internationale samfund er opmærksomme på deres situation. Vi har som mennesker et ansvar for, at deres rettigheder som mennesker, blandt andet som religiøse mennesker, bliver taget alvorligt. For netop som mennesker er vi et fællesskab. Én ting, vi kan gøre i fællesskabet med de forfulgte er at bede. Vi kan bede for og med hinanden.

**Beretning:** En fra menigheden, en gæst eller præsten fortæller om forholdene for forfulgte kristne. ([find her mere om menighederne i Irak](http://www.venskabsmenighed.dk/index.php?id=2663) )

**Læsning:** Jesus i Gethsemane, Mark 14,32-42

**Bøn:** Taize-sangen “Bliv og våg, og bed her med mig. Bed og vær vågne, bed og vær vågne.” synges efter hver bøn.  
Hver læser tænder et lys, beder bønnen, sætter lyset fra sig i globen eller et andet sted.

Lad os bede:

1. Vi tænder et lys for alle, der er flygtet fra deres hjem, som ikke kan bo der, hvor de hører til og føler sig hjemme.  
  
Alle: *Bliv og våg, og bed her med mig. Bed og vær vågne, bed og vær vågne.*  
  
2. Vi tænder et lys for dem, der ikke kan få lov til at være dem, de er.   
  
Alle: *Bliv og våg, og bed her med mig. Bed og vær vågne, bed og vær vågne.*  
  
3. Vi tænder et lys for dem, der beder om tryghed, glæde, mod, mad, frihed, læ, varme, omsorg.   
  
Alle: *Bliv og våg, og bed her med mig. Bed og vær vågne, bed og vær vågne.*  
  
4. Vi tænder et lys for alle dem, som lever under forfølgelser og utrygge forhold. Kære Gud, lad dem vide, at vi beder for dem og med dem. Lad os alle få del i din kærlighed og din fred.  
  
Alle: *Bliv og våg, og bed her med mig. Bed og vær vågne, bed og vær vågne.*

(Herefter kan alle tænde lys)

**Bøn:** Fadervor  
  
**Aronitisk velsignelse**  
  
**Læsning:** Es 60, 17-22  
  
**Salme:** DDS 367 Vi rækker vore hænder frem  
 **Udgang:** Postludium

*Af: Rebekka Højmark, MKR*